El president de la Real Federació Espanyola de Futbol, Rafael Louzán, visita Alcàsser per a abordar la problemàtica del Camp de Futbol El Pla
dl., 24/02/2025 - 12:54

El president de la Real Federació Espanyola de Futbol, Rafael Louzán, ha visitat hui l'Ajuntament d'Alcàsser, on ha sigut rebut per l'alcalde Alberto Primo. A la cita també han assistit el president de la Federació de Futbol de la Comunitat Valenciana, Salvat Gomar, i representants dels clubs locals de futbol, Alcàsser C.F, Olympyakos d’Alcàsser i Athletic Alcàsser, amb l'objectiu de tractar de manera conjunta la resolució de la problemàtica relativa a la situació del Camp de Futbol El Pla.

La visita, que ha servit com a punt de partida, té com a objectiu enfortir la cooperació entre les diferents entitats involucrades en el projecte, amb la finalitat de la construcció d'unes instal·lacions adequades per a la pràctica del futbol. Inaugurat en els anys 70, actualment la instal·lació es troba en un estat impracticable des de 2020. És una prioritat per a l'equip de govern renovar el Camp del Pla per a convertir-lo en un espai modern i adaptat a les necessitats dels clubs i la localitat.

L'alcalde Alberto Primo ha destacat la rellevància d'aquesta iniciativa per al municipi, i per a la comarca, atés que després de l'episodi de la DANA s'estan prestant les instal·lacions a clubs afectats, subratllant l'impacte positiu que tindrà comptar amb un nou espai adequat per a la pràctica esportiva i que a més podria convertir en un camp referencia dins de l'Horta Sud.

A més, ha expressat el seu agraïment al president de la Real Federació Espanyola de Futbol per la seua visita, i el seu esforç per agilitar la gestió de les negociacions de l'espai que és propietat de la Federeció.

Per part seua, Rafael Louzán ha escoltat les necessitats transmeses pel consistori local i reiterat el compromís de la Federació Espanyola de Futbol amb el foment de l'esport a nivell local i amb la reconstrucció, assegurant que intentarà donar una solució a l'actual situació del Camp de Futbol d'Alcàsser ja que és una prioritat dins dels plans federatius la millora d'infraestructures esportives en tota Espanya. Louzán ha destacat la importància de la col·laboració entre les diferents federacions, les administracions públiques i els clubs locals per a impulsar el creixement, la salut i la qualitat del futbol en els municipis.

El president de la Federació Valenciana, Salvador Gomar, i els representants dels clubs locals CF. Alcàsser, Olympyakos Alcàsser i Athletic Alcàsser, han format part de la reunió i també han mostrat el seu suport al projecte integral de reforma de l'espai poliesportiu, manifestant la seua disposició per a treballar de manera conjunta en el projecte del Camp del Pla que promet ser una fita important per a l'esport de la localitat.

<\*img data-\*entity-\*uuid="\*aa4098cf-\*ad2f-\*4f5c-\*b389-\*e86d13de41e7" data-\*entity-\*type="\*file" \*src="/\*sites/#www.alcasser.es/files/inline-images/whatsapp%\*20Image%202025-02-21%\*20a…" \*width="1600" \*height="1112">